Mai Camilla Munkejord

Mai Camilla Munkejord (født 1977 i Haugesund, bosatt i Bergen) er en norsk samfunnsforsker og  professor i interkulturelle studier ved NLA Høgskolen siden 2022. Munkejord har hovedfag i sosialantropologi (2002) og doktorgrad i kultur- og lokalsamfunnsforskning (2009), begge fra Universitetet i Tromsø. Hun har forsket på en rekke tema som migrasjon, sted, stedstilknytning, kjønn, entreprenørskap, inkluderende arbeidsliv og innovasjon i offentlig sektor. Hun ble professor i rurale studier ved Universitetet i Tromsø (2015), og noe senere i innovasjon, entreprenørskap og regional utvikling ved Høgskulen på Vestlandet (2019). De senere årene har Munkejord forsket og publisert mest på tema som aldring, eldreomsorg og eldres hverdagsliv i både norsk, samisk og taiwansk kontekst.

I 2022 utga Munkejord en selvbiografisk bok med tittelen La masken falle – en personlig fortelling om å gi slipp på barndomstraumer. Boken omhandler sammenhenger mellom fortid og nåtid, og belyser hvordan barndomstraumer, i forskningslitteraturen kalt relasjonelle traumer, kan komme til overflaten som symptomer som kan være vanskelige å forstå. Boken viser også hvordan vi kan sette oss fri fra slike traumer.

Utvalgte publikasjoner: 
 
 

Andre kilder: Biblioteksentralen: 5; LinkedIn: 6; Orcid: 7

Referanser

Eksterne lenker 
 Profil på NLA Høgskolens nettside
 Profil på Høgskulen på Vestlandets nettside

Norske samfunnsvitere
Alumni fra Universitetet i Tromsø
Professorer ved Universitetet i Tromsø
Professorer ved Høgskulen på Vestlandet